text: نئیدہلی۔17اکتوبر۔نائب صدر جمہوریہ ہند جناب ایم وینکیانائیڈو نے کہا ہے کہ سائنس بنی نوع انسان کی ترقی کی بنیاد کے پتھر کی حیثیت رکھتی ہے۔ جناب وینکیانائیڈو ، چنئی میں سائنس اور ٹیکنالوجی اور ارضی اُمور کی وزارتوں کے ذریعے مشترکہ طور سے اہتمام کیے جانے والے تیسرے انڈیا انٹرنیشنل سائنس فیسٹول 2017 کے اختتامی اجلاس سے خطاب کررہے تھے۔ تملناڈو کےگورنر جناب بنواری لال پروہت، سائنس اور ٹیکنالوجی و ارضی علوم و ماحولیات ، جنگلات اور تبدیلی ماحولیات کے مرکزی وزیر ڈاکٹر ہرش وردھن ، سائنس، ٹیکنالوجی اور ارضی علوم کے محکمے کے وزیر مملکت جناب وائی ایس چودھری اور دیگر اکابر شخصیات اس اختتامی اجلاس میں موجود تھیں۔